Neoris huttoni

Neoris huttoni er en sommerfugl som hører til familien påfuglspinnere (Saturniidae). Den er den eneste kjente arten i sin slekt.

Utseende 
En middelsstor til stor (vingespenn 80-117 millimeter), brun- til gråaktig påfuglspinner. Den ligner mye på artene i slekten Saturnia og bør muligens regnes til disse. Hver vinge har en stor øyeflekk, utenfor denne en dobbel, bølgete, brun tverrlinje som er bredt kantet med hvitt på yttersiden. Thorax er brun med hvit krage. Larvene er lysgrønne og tett hårete.

Levevis 
Det er en forholdsvis kuldetolerant art som går lenger mot nord og høyere opp i fjellene enn de fleste andre påfuglspinnere. Larvene lever på ulike løvtrær.

Utbredelse 
Arten er utbredt fra det østlige Tyrkia i vest, gjennom Sentral-Asia, sør til Nord-India og østover til Kina.

Systematisk inndeling 
Artens plassering er usikker, kanskje bør den settes i slekten Saturnia. Denne vidt utbredte arten blir delt opp i flere underarter.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien påfuglspinnere, Saturniidae
 Underfamilien Saturniinae 
 Slektsgruppen Saturniini
 Slekten Neoris Moore, 1862 - bare én kjent art:
 Neoris huttoni Moore, 1862

Kilder 
 Saturniidae of the Western Palaearctic - Neoris huttoni 
 Markku Savela's Lepidoptera and some other life forms: Sjekkliste over artene. Hentet 9.11. 2012.
 Bilder av arten

Eksterne lenker 
 
 Saturniidae Web - Neoris. Med bilder av de fleste artene 

Påfuglspinnere
Sommerfugler formelt beskrevet i 1862
Dyr formelt beskrevet av Frederic Moore